Գերմանիայի ոստիկանությունն ընկել է թուրք հոգևորականների հետքի վրա` կասկածելով, թե զբաղվում են լրտեսությամբ: Թուրքական մի կայք (diken.com.tr) հաղորդում է տարածել, որ 16 հոգևորական Գերմանիայց փախել է, որպեսզի դատարանի առջև չկանգնի: Ընդ որում այդ 16-ից 10-ի հետքերը գտնել չի հաջողվում: Այլ լրատվամիջոցներ նշել են, որ Գերմանիայի տարածքում գործող թուրքական DİTİB իսլամական միության իմամներն ու կրոնական հարցերով կցորդները լրտեսել են համայնքի անդամներին և գերմանացի ուսուցիչներին` տեղեկություններ հավաքելով ընդդիմադիր իսլամիստ քարոզիչ Ֆեթհուլլահ Գյուլենի ենթադրյալ հետևորդների մասին: Նրանց նաև կասկածում են Գերմանիայում ապրող ծագումով քուրդ Թուրքիայի քաղաքացիներին լրտեսելու համար: